Diari Oficial de la Generalitat Valenciana


Sumari del DOGV 1924, del 15-12-1992 (1992/826622)

ORDRE d'1 de desembre de 1992, del Conseller d'Administració Pública, per la qual delega en determinats òrgans de la Generalitat Valenciana la facultat per a nomenar funcionaris interins d'urgència i contractar personal laboral temporal.
---------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/12/01/(2)/dof/vci/html**

### Dades del document

Número de DOGV
:   1924

Data del DOGV
:   15-12-1992

Secció del DOGV
:   DISPOSICIONS GENERALS

Número del document
:   1992/826622


Data del document
:   01-12-1992

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

Ordre d'1 de desembre de 1992, del Conseller d'Administració Pública, per la qual delega determinats òrgans de la Generalitat Valenciana per a nomenar funcionaris interins d'urgència i contractar personal laboral temporal.  
L'agilitat i la simplificació dels procediments en la contractació del personal laboral de durada determinada i també el nomenament i la incorporació del personal interí, salvaguardant els principis de mèrit i capacitat, d'inexcusable aplicació en tota selecció de personal al servei de l'administració pública, aconsellen dictar aquesta ordre, per la qual es delega diversos òrgans de la Generalitat Valenciana per al nomenament de funcionaris interins i per a la contractació de personal laboral de durada determinada.  
Per tot això,  
ORDENE  
Article primer  
Es delega el Director General de la Funció Pública per a efectuar els nomenaments dels funcionaris interins previstos en l'article cinqué, apartat segon, del text refós de la Llei de la Funció Pública Valenciana.  
Article segon  
Podran realitzar-se contractes laborals de durada determinada en els supòsits següents:  
a) Per als casos de substitucions de personal laboral regulats en l?ordre conjunta de les Conselleries d'Economia i Hisenda i d'Administració Pública, de data 30 de maig de 1990.  
b) Per a atendre una acumulació de tasques.  
c) Per a realitzar una obra o un servei determinat.  
d) Per als casos en que siga molt urgent ocupar un lloc de treball de naturalesa laboral, sempre que estiga dotat pressupostàriament i estiga inclòs en les plantilles o llistes de llocs de treball, tant si el lloc està- vacant, con si té una reserva.  
e) Per als casos d'alliberament sindical del titular del lloc.  
Article tercer  
Per a la facultat de formalització dels contractes indicats en l'article segon es delega:  
a) El Secretari General de la Presidència i els secretaris generals de les conselleries d'Administració Pública; Economia i Hisenda; Agricultura i Pesca; Obres Públiques, Urbanisme i Transports; i Indústria, Comerç i Turisme, pel que fa als nomenaments i contractes que es formalitzen en l'àmbit de les conselleries respectives.  
b) Els secretaris generals de les conselleries de Treball i Afers Socials, Sanitat i Consum i Medi Ambient, i el Director de Personal de la Conselleria de Cultura, Educació i Ciència, pel que fa als nomenaments i contractes que es formalitzen en els serveis centres respectius.  
c) Els directors de l'Institut Valencià d'Administració Pública, l'Institut Valencià de la Joventut, l'Institut Valencià de la Dona, l'Institut Valencià d'Estadística, de la Gerència de Ports i de l'Institut Valencià d'Investigacions Agràries, respecte dels nomenaments i contractes que es formalitzen en els seus organismes autònoms.  
d) Els directors territorials de les conselleries de Treball i Afers Socials; Sanitat i Consum; Cultura, Educació i Ciència; i Medi Ambient, respecte dels nomenaments i contractes que es formalitzen en el seu àmbit territorial.  
e) El Director General de l'Institut Valencià de Serveis Socials, respecte dels nomenaments i contractes que es formalitzen en els seus serveis centrals.  
f) Els directors territorials de l'Institut Valencià de Serveis Socials, respecte dels nomenaments i contractes que es formalitzen en el seu àmbit de competències.  
Article quart  
1. En els nomenaments dels funcionaris interins d'urgència es farà constar expressament aquesta delegació, i s'entendran subscrits per l'autoritat que l'ha conferida.  
2. Els contractes laborals de duració determinada s'adaptaran a la modalitat regulada en l'article quart del Reial Decret 2104/84, de 21 de novembre, s'hi farà constar expressament aquesta delegació, i s'entendrà subscrita per l'autoritat que l'ha conferida.  
Article cinqué  
En els casos previstos en l'article 2, apartats d) i é) d'aquesta ordre, els òrgans que s'han delegat per a aquesta competència es dirigiran a la Direcció General de la Funció Pública per tal que els siga facilitat el personal inclòs en les borses de treball per a procedir a la contractació. En el cas que s'esgote la borsa en una determinada categoria, la Direcció General de la Funció Pública podrà autoritzar la constitució de borses de treball a les corresponents conselleries o, si s'escau, que aquestes contracten personal a temps determinant, respectant el que s'estableix en l'article vint-i-un del Decret 69/1986.  
En tots els altres casos de contractació laboral temporal es podrà ometre la demanda de personal a la Direcció General de la Funció Pública.  
Article sisé  
Les preses de possessió i cessaments, tant dels funcionaris interins com del personal laboral de duració determinada, es formalitzaran en les secretaries generals, els serveis territorials o les unitats de personal competents corresponents dels diferents òrgans dependents del Consell de la Generalitat Valenciana.  
Després de la presa de possessió com a funcionaris interins, la unitat que l?haja formalitzada en remetrà dues còpies a la Direcció General de la Funció Pública en el termini màxim de dos dies, per tal que la Unitat de Registre de Personal i Llocs de Treball l'anote per a la inclusió en nòmina.  
Es procedirà de manera idèntica amb els contractes laborals formalitzats, i s'hauran de remetre nou còpies del contracte perquè s'anoten en el registre.  
Article seté  
Es competència de cada conselleria el compliment dels tràmits preceptius respecte del lliurament d'un exemplar del contracte als representants dels treballadors i a l?INEM perquè el vise.  
DISPOSICIO ADDICIONAL  
L'àmbit d'aplicació d'aquesta ordre és el de tota l'Administració del Consell de la Generalitat Valenciana, amb l'excepció de l'administració docent i sanitària, que es regiran per les seues pròpies normes.  
DISPOSICIONS FINALS  
Primera  
Es faculta el Director General de la Funció Pública per a dictar les circulars sobre confecció de borses de treball, procediment, preses de possessió i cessaments que siguen necessàries per a una millor gestió d'aquestes matèries.  
Segona  
Aquesta ordre entrarà en vigor el dia 1 de gener de 1993.  
DISPOSICIO DEROGATORIA  
Queda derogada la Resolució de 31 de maig de 1990 (DOGV núm. 1.324, de 13.06.90), del Conseller d'Administració Pública, de delegació de la facultat de contractació en determinats supòsits.  
València, 1 de desembre de 1992.  
El Conseller d'Administració Pública,   
EMERIT BONO I MARTINEZ


Còpia Permalink ELI